smcproject/ml-wiki-sentences huggingface dataset:
സോഷ്യൽ എഞ്ചിനീയറിംഗ് പരമ്പരാഗത "കോണി(con)"-ൽ നിന്ന് വ്യത്യസ്തമാണ്, പലപ്പോഴും വലിയ തട്ടിപ്പുകളുടെ ഭാഗമാണിത്.
"ഒരു വ്യക്തിക്ക് അവരുടെ താൽപ്പര്യങ്ങൾക്കനുസൃതമല്ലാത്തതോ ആയ ഒരു നടപടിയെടുക്കാൻ വേണ്ടി സ്വാധീനിക്കുന്ന ഏതൊരു പ്രവൃത്തിയും" എന്നും സോഷ്യൽ എഞ്ചനീയറിംഗ് നിർവചിക്കപ്പെട്ടിട്ടുണ്ട്.
കോഗ്നിറ്റീവ് ബയാസ് എന്ന് വിളിക്കപ്പെടുന്ന ആളുകൾ തീരുമാനങ്ങൾ എടുക്കുന്ന സ്വാഭാവിക വഴികൾ പ്രയോജനപ്പെടുത്തിക്കൊണ്ടാണ് സോഷ്യൽ എഞ്ചിനീയറിംഗ് തന്ത്രങ്ങൾ പ്രവർത്തിക്കുന്നത്.
ഇത് മൂലം വ്യക്തികളെ വിവിധ സാഹചര്യങ്ങളിൽ കൃത്രിമത്വത്തിന് കൂടുതൽ വിധേയരാക്കുന്നു, ആക്രമണകാരികളെ അവരുടെ നേട്ടത്തിനായി ചൂഷണം ചെയ്യാൻ അനുവദിക്കുന്നു.
സോഷ്യൽ എഞ്ചിനീയറിംഗിന്റെ ഒരു ഉദാഹരണം, ഒരു വ്യക്തി കമ്പനി ബുള്ളറ്റിനിൽ ഹെൽപ്പ് ഡെസ്‌കിന്റെ നമ്പർ മാറിയെന്ന് പറയുന്ന ഒരു ഔദ്യോഗിക അറിയിപ്പ് പോസ്റ്റ് ചെയ്യുന്നു.
അതിനാൽ, ജീവനക്കാർ സഹായത്തിനായി വിളിക്കുമ്പോൾ ആ വ്യക്തി അവരോട് അവരുടെ പാസ്‌വേഡുകളും ഐഡികളും ആവശ്യപ്പെടുന്നു, അതുവഴി കമ്പനിയുടെ സ്വകാര്യ വിവരങ്ങളിലേക്ക് പ്രവേശിക്കാൻ സാധിക്കുന്നു.
സോഷ്യൽ എഞ്ചിനീയറിംഗിന്റെ മറ്റൊരു ഉദാഹരണം, ഹാക്കർ ഒരു സോഷ്യൽ നെറ്റ്‌വർക്കിംഗ് സൈറ്റിൽ ഒരു വ്യക്തിയുമായി ബന്ധപ്പെടുകയും ആ വ്യക്തിയുമായി സംഭാഷണം ആരംഭിക്കുകയും ചെയ്യുന്നു എന്നതാണ്.
ക്രമേണ ഹാക്കർ ഇരയുടെ വിശ്വാസം നേടുകയും പാസ്‌വേഡ് അല്ലെങ്കിൽ ബാങ്ക് അക്കൗണ്ട് വിശദാംശങ്ങൾ പോലുള്ള തന്ത്രപ്രധാനമായ വിവരങ്ങളിലേക്ക് പ്രവേശനം ലഭിക്കുന്നതിന് വേണ്ടി ആ വിശ്വാസത്തെ ഉപയോഗിക്കുകയും ചെയ്യുന്നു.
മറ്റ് ആശയങ്ങൾ പ്രീടെക്റ്റിംഗ്
ഒരു വ്യക്തിയെ കബളിപ്പിച്ച് വിവരങ്ങൾ നൽകാനോ അവർ സാധാരണയായി ചെയ്യാത്ത എന്തെങ്കിലും ചെയ്യുവാനോ വേണ്ടി ആരെങ്കിലും ഒരു വ്യാജമായ കഥയോ സാഹചര്യമോ സൃഷ്ടിക്കുന്നതാണ് പ്രെക്‌സ്റ്റിംഗ്.
ആ നുണ ബോധ്യപ്പെടുത്തുന്നതിന് വേണ്ടി, ആക്രമണകാരി ഇരയുടെ ജന്മദിനം അല്ലെങ്കിൽ സോഷ്യൽ സെക്യൂരിറ്റി നമ്പർ പോലെയുള്ള വിവരങ്ങൾ മുൻകൂട്ടി ശേഖരിക്കുകയും ചെയ്തേക്കാം.
ഇത് അടിസ്ഥാനപരമായി സങ്കീർണ്ണമായ ഒരു തന്ത്രമാണ്, അത് ഇരയ്ക്ക് വിശ്വസനീയമാണെന്ന് തോന്നുന്ന തരത്തിലുള്ള പ്രവർത്തനങ്ങളെയും, തയ്യാറെടുപ്പിനെയും ആശ്രയിച്ചിരിക്കുന്നു.
വാട്ടർ ഹോളിംഗ്
പതിവായി സന്ദർശിക്കുന്ന വെബ്‌സൈറ്റുകളിൽ ഉപയോക്താക്കൾക്കുള്ള വിശ്വാസം മുതലെടുക്കുന്ന സോഷ്യൽ എഞ്ചിനീയറിംഗ് തന്ത്രമാണ് വാട്ടർ ഹോളിംഗ്.
മറ്റൊരു സാഹചര്യത്തിൽ ചെയ്യാത്ത കാര്യങ്ങൾ ചെയ്യാൻ ഇരയ്ക്ക് സുരക്ഷതിമാണെന്ന് തോന്നുന്നു.
ഒരു ജാഗ്രതയുള്ള വ്യക്തി, ഉദാഹരണത്തിന്, ആവശ്യപ്പെടാത്ത ഇമെയിലിലെ ലിങ്കിൽ ക്ലിക്ക് ചെയ്യുന്നത് മനഃപൂർവ്വം ഒഴിവാക്കിയേക്കാം, എന്നാൽ അതേ വ്യക്തി പലപ്പോഴും സന്ദർശിക്കുന്ന ഒരു വെബ്സൈറ്റിലെ ലിങ്ക് പിന്തുടരാൻ മടിക്കില്ല.
അതിനാൽ, ആക്രമണകാരി അശ്രദ്ധരായ ഇരകൾക്കായി ഒരു വാട്ടറിംഗ് ഹോളിൽ കെണി തയ്യാറാക്കുന്നു.
വളരെ സുരക്ഷിതമായ ചില സിസ്റ്റങ്ങളിലേക്ക് പ്രവേശനം നേടുന്നതിന് ഈ തന്ത്രം വിജയകരമായി ഉപയോഗിച്ചു.
അവലംബം ↑ Chapter 2, page 17 ↑ ↑ Jaco, K: "CSEPS Course Workbook" (2004), unit 3, Jaco Security Publishing.
↑ ↑ ↑ The story of HP pretexting scandal with discussion is available at ↑ " Pretexting: Your Personal Information Revealed ", Federal Trade Commission ↑
സോഷ്യലിസ്റ്റ് ജനത (ഡെമോക്രാറ്റിക്) ഇംഗ്ലീഷ് വിലാസം https://ml.wikipedia.org/wiki/Socialist_Janata_(Democratic)_Party
ജനതാ ദൾ (എസ്.) എന്ന കക്ഷിയിൽ നിന്ന് വിഘടിച്ചുണ്ടായ പാർട്ടിയാണ് സോഷ്യലിസ്റ്റ് ജനത (ഡെമോക്രാറ്റിക്) അഥവ എസ്.ജെ.ഡി. .
കേരളത്തിൽ ഐക്യജനാധിപത്യ മുന്നണിയോടൊപ്പമാണ് ഈ കക്ഷി നിലയുറപ്പിച്ചിട്ടുള്ളത്.
സി.പി.ഐ. (എം) എന്ന കക്ഷിയുടെ നേതൃത്വത്തിലുള്ള ഇടതു ജനാധിപത്യ മുന്നണിയുടെ ഭാഗമായിരുന്നു ജനതാദൾ (എസ്) എന്ന കക്ഷിയുടെ കേരള ഘടകം.
2008-ൽ സി.പി.ഐ. (എം), ജനതാദൾ (എസ്) എന്നീ കക്ഷികൾ തമ്മിലുള്ള ബന്ധത്തിൽ പ്രശ്നങ്ങളുണ്ടാകാൻ തുടങ്ങി.
2009-ലെ ലോകസഭാ തിരഞ്ഞെടുപ്പിൽ കോഴിക്കോട് പാർലമെന്റ് മണ്ഡലത്തിൽ സ്ഥാനാർത്ഥിയെ നിർത്താൻ ജനതാദളിനെ (എസ്) അനുവദിക്കുന്നതിൽ സി.പി.ഐ. (എം) താല്പര്യക്കുറവ് കാട്ടിയതോടെ പ്രശ്നം വഷളായി.
എം.പി. വീരേന്ദ്രകുമാർ തലപ്പത്തുള്ള മാതൃഭൂമി പത്രം സി.പി.ഐ. (എം) സെക്രട്ടറി പിണറായി വിജയനെതിരേ ലാവലിൻ കേസുമായി സംബന്ധിച്ച വാർത്തകൾ പ്രസിദ്ധീകരിച്ചതും അകൽച്ചയ്ക്ക് കാരണമായിരുന്നു.
2010 ഓഗസ്റ്റ് 7-ന് ജനതാദൾ (സെക്യുലാർ) കക്ഷിയിൽ പെട്ട ധാരാളം പ്രവർത്തകർ പാർട്ടി വിട്ട് എം.പി. വീരേന്ദ്രകുമാറിനൊപ്പം സോഷ്യലിസ്റ്റ് ജനത (ഡെമോക്രാറ്റിക്) കക്ഷി രൂപീകരിക്കുകയും ഐക്യ ജനാധിപത്യ മുന്നണിയെ പിന്തുണയ്ക്കാൻ തീരുമാനമെടുക്കുകയും ചെയ്തു.
നേതാക്കന്മാർ എം.പി. വീരേന്ദ്രകുമാർ കെ.പി. മോഹനൻ എം.വി. ശ്രേയാംസ് കുമാർ വർഗ്ഗിസ് ജോർജ്ജ് കെ.ശങ്കരൻ മാസ്റ്റർ എസ്.ജെ.ഡി - ജെ.ഡി.യു. ലയനം
എം.പി. വിരേന്ദ്രകുമാറിന്റെ നേതൃത്വത്തിലുണ്ടായിരുന്ന സോഷ്യലിസ്റ്റ് ജനത ഡെമോക്രാറ്റിക് പാർട്ടി ജനതാദൾ (യു.)വിൽ 2014 ഡിസംബർ 28-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു.
ജനതാദൾ യുനൈറ്റഡിന്റെ സംസ്ഥാന പ്രസിഡന്റായി എം.പി. വീരേന്ദ്രകുമാറിനെ തിരഞ്ഞെടുക്കുകയും ചെയ്തു.
അവലംബം 1 2 ഇലക്ഷൻ കമ്മിഷൻ ഓഫ് ഇൻഡ്യ ↑ ദി ഹിന്ദു ↑ പുറത്തേയ്ക്കുള്ള കണ്ണികൾ ടൈംസ് ഓഫ് ഇൻഡ്യ
സോഷ്യലിസ്റ്റ് റിയലിസം ഇംഗ്ലീഷ് വിലാസം https://ml.wikipedia.org/wiki/Socialist_realism
1930 കളുടെ ആരംഭം മുതൽ സോവിയറ്റ് കമ്മ്യൂണിസ്റ്റ് പാർട്ടിയെ നയിച്ച കലാതത്വസംഹിതയാണ് സോഷ്യലിസ്റ്റ് റിയലിസം .
ലോകമെങ്ങും കമ്മ്യൂണിസ്റ്റ് പ്രസ്ഥാനങ്ങളുടെ പ്രവർത്തനശൈലിയും, തത്ത്വങ്ങളും ഇതിനെ അടിസ്ഥാനമാക്കിയുള്ളവയാണ്.
വിപ്ലവത്തെയും ജനങ്ങളെയും ഫലപ്രദമായി സേവിക്കുവാൻ കലാപരവും സാഹിത്യപരവുമായ രചനകൾ `യഥാതഥത്വം' പുലർത്തുകയും പ്രാതിനിധ്യസ്വഭാവം കാട്ടുകയും അതേസമയം `മാതൃകാപുരുഷ' ന്മാരായ കഥാനായകരെ ഉപയോഗിച്ച്, സോഷ്യലിസത്തിലേക്കുള്ള തൊഴിലാളിവർഗത്തിന്റെ മുന്നേറ്റം വരച്ചുകാട്ടുകയും വേണമെന്ന് ഈ തത്ത്വം അനുശാസിക്കുന്നു.
==സാഹിത്യത്തിൽ socialist stories ചിത്രകലയിൽ ശില്പകലയിൽ A relief from the Soviet military cemetery in Warsaw showing workers greeting victorious soldiers.
അവലംബം ↑ Sergei V. Ivanov Unknown Socialist Realism.
The Leningrad School, p. 28 – 29.
ISBN 5901724216 , ISBN 9785901724217 .
പുറം കണ്ണികൾ Marxists.org Socialist Realism page Socialist Realism art gallery Archived 2012-02-27 at the Wayback Machine .
Virtual Museum of Political Art – Socialist Realism Sergei V. Ivanov The Leningrad School of painting.
Historical outline.
Research Guide to Russian Art
സൽമാൻ അബൂ സിത്ത പലസ്തീൻ അഭയാർഥികളെക്കുറിച്ച് നോട്ടിംഗ്ഹാം സർവകലാശാലയിൽ പ്രഭാഷണം നടത്തിയ ശേഷം സൽമാൻ അബു സിത്ത.
Part of a series on Palestinians Demographics Definitions Palestine History Name People Diaspora Refugee camps Politics Previous Arab Higher Committee Depopulated villages All-Palestine Government PLO PFLP National Authority (PNA) ( political parties ) Current Fatah Hamas Islamic Jihad Politics of the Palestinian National Authority Governorates Cities Gaza Strip governance (Hamas) Governorates of the Gaza Strip National Council (PNC) Legislative Council (PLC) Flag Law Palestine West Bank Gaza Strip E. Jerusalem Religion / religious sites Christianity Islam Judaism Al-Aqsa Mosque Basilica of the Annunciation Cave of the Patriarchs Church of the Holy Sepulchre Church of the Nativity Dome of the Rock Great Mosque of Gaza Joseph's Tomb Lot's Tomb Nabi Samwil Rachel's Tomb Culture Art Cinema Costume and embroidery Cuisine Dabke (dance) Handicrafts Language Literature Music List of Palestinians ക സ തി
പലസ്തീൻ അഭയാർത്ഥികളുമായി ബന്ധപ്പെട്ട ഗവേഷണങ്ങളുടെ പേരിൽ പ്രസിദ്ധനായ ഒരു ഗവേഷകനാണ് സൽമാൻ അബൂ സിത്ത ( അറബി : سلمان ابو ستة ‬ ;1937-ൽ ജനനം).
അഭയാർത്ഥികളുടെ തിരിച്ചുവരവിനായും അവരുടെ അവകാശങ്ങൾക്കായും പ്രവർത്തിക്കുന്ന അബൂ സിത്ത, 1948-ലെ പലസ്തീൻ കൂട്ടപ്പലായനത്തെ ചരിതരേഖകളാക്കാനുള്ള രചനകൾക്ക് നേതൃത്വം നൽകി .
1937 ൽ അബൂ സിത്ത എന്ന പലസ്തീൻ കുടുംബത്തിലാണ് സൽമാൻ ജനിച്ചത്.
1948-ൽ വിദ്യാർത്ഥിയായിരിക്കുമ്പോളാണ് പലസ്തീൻ വിഭജനപദ്ധതി രൂപപ്പെടുകയും ജൂതരാഷ്ട്രം രൂപപ്പെടുകയും ചെയ്യുന്നത്.
തുടർന്ന് സുരക്ഷാകാരണങ്ങൾ പറഞ്ഞ് അദ്ദേഹത്തെയും മറ്റു വിദ്യാർത്ഥികളേയും നാട്ടിലേക്ക് തിരിച്ചയച്ചു.
ഹഗാന , സൽമാന്റെ ഗ്രാമം പിടിച്ചെടുക്കുകയും വീടുകൾ തീവെച്ചുനശിപ്പിക്കുകയും ചെയ്തതോടെ ഗാസയിൽ അഭയാർത്ഥിയായി മാറുകയും ചെയ്തു.
തുടർന്ന് കൈറോയിലെ അൽ-സൈദിയ സെക്കൻഡറി സ്കൂൾ, കൈറോ യൂണിവേഴ്സിറ്റി, ലണ്ടൻ യൂണിവേഴ്സിറ്റി എന്നിവിടങ്ങളിൽ വിദ്യാഭ്യാസം പൂർത്തിയാക്കി.
സിവിൽ എഞ്ചിനീയറിങിൽ ഡോക്ടറേറ്റ് നേറ്റിയ അദ്ദേഹം ലണ്ടൻ, കാനഡ, കുവൈത്ത് എന്നിവിടങ്ങളിൽ വിവിധങ്ങളായ ഉത്തരവാദിത്തങ്ങൾ വഹിച്ചുവന്നു.
പലസ്തീൻ നാഷണൽ കൗൺസിൽ അംഗം റെഫ്യൂജി അഫയഴ്സിൽ ഗവേഷകനായി നാനൂറോളം പ്രബന്ധങ്ങൾ രചിച്ചു.
ഇന്റർനാഷണൽ ഡെവലപ്മെന്റ് ആൻഡ് കൺസ്ട്രക്ഷൻ പ്രൊജക്റ്റ്സിൽ ഡയറക്റ്റർ പലസ്തീൻ ലാൻഡ് സൊസൈറ്റിയുടെ സ്ഥാപകനും പ്രസിഡന്റും റൈറ്റ് ഓഫ് റിട്ടേൺ കോൺഗ്രസിന്റെ ജനറൽ കോഡിനേറ്റർ പ്രസിദ്ധീകരിച്ച കൃതികൾ The Return Journey (2007) Palestine Land Society, ISBN 0-9549034-1-2 Atlas of Palestine, 1917- 1966 Palestine Land Society (December 2010), ISBN 978-0-9549034-2-8 The Palestinian Nakba 1948 : The register of depopulated localities in Palestine (Occasional Return Centre studies) (1998 reprinted 2000), Palestinian Return Centre, ISBN 1-901924-10-6 Mapping My Return , The American University in Cairo Press (May 2016), ISBN 9789774167300 ലേഖനങ്ങൾ Peace Palestine Traces of Poison: Israel’s Dark History Revealed Geography of Occupation Palestine Remembered Palestine Right Of Return, Sacred, Legal, and Possible Jerusalemite 7 June 2007 "Atlas of Palestine 1948: Reconstructing Palestine" അവലംബം
സൽമ ജോർജ്ജ് ഇംഗ്ലീഷ് വിലാസം https://ml.wikipedia.org/wiki/Selma_George
1970 മുതൽ 1990 വരെ മലയാള ചലച്ചിത്രമേഖലയിൽ സജീവയായിരുന്ന ഒരു ഗായികയാണ് സൽമ ജോർജ്ജ് .
ഇവർ 40 ചലച്ചിത്രങ്ങളിൽ പാടിയിട്ടുണ്ട് .
ചലച്ചിത്രസംവിധായകൻ കെ.ജി. ജോർജ്ജിന്റെ ഭാര്യയും കേരള സൈഗാൾ എന്നറിയപ്പെടുന്ന പാപ്പുക്കുട്ടിഭാഗവതരുടെ മകളുമാണ് സൽമ ജോർജ്ജ് .
ഉൾക്കടൽ എന്ന ചിത്രത്തിന് വേണ്ടി ഒ.എൻ.വി. കുറുപ്പ് രചിച്ച് എം.ബി. ശ്രീനിവാസൻ ഈണമിട്ട ശരദിന്ദു മലർദീപനാളം നീട്ടി സൽമ ജോർജ്ജ് ആലപിച്ചിട്ടുള്ള ഗാനങ്ങളിൽ ഏറെ ശ്രദ്ധേയമായ ഗാനമാണ്.
പ്രശസ്ത ഗായകൻ പാപ്പുക്കുട്ടി ഭാഗവതരുടെ ഏക മകൾ ആയി വൈപ്പിൻകരയിൽ ജനിച്ചു.
അമ്മ ബേബി .
തൃപ്പൂണിത്തുറ ആർ‌എൽ‌വി കോളേജ് ഓഫ് മ്യൂസിക് ആൻഡ് ഫൈൻ ആർട്‌സിൽ നിന്ന് കർണാടക സംഗീതത്തിൽ പഠനം പൂർത്തിയാക്കി.
സഹോദരൻ മോഹൻ ജോസ് മലയാള സിനിമകളിലെ നടനാണ്.
1977 ഫെബ്രുവരി 7 ന് ചെന്നൈ സെന്റ് മത്തിയാസ് പള്ളിയിൽ വച്ച് മലയാള ചലച്ചിത്ര സംവിധായകൻ കെ ജി ജോർജിനെ വിവാഹം കഴിച്ചു.
അവർക്ക് ഒരു മകൻ, നടൻ അരുൺ, ഒരു മകൾ, താര .
പുരസ്കാരങ്ങൾ ഗാനങ്ങൾ വർഷം ചലച്ചിത്രം ഗാനം രചന സംഗീതം 1974 ദേവീ കന്യാകുമാരി ജഗദീശ്വരി ദേവി ജഗദീശ്വരി വയലാർ ദേവരാജൻ 1974 വൄന്ദാവനം പട്ടുടയാട ബാലകൄഷ്ണൻ എം.കെ. അർജുനൻ 1975 തോമാശ്ലീഹ മലയാറ്റൂർ മലയും കേറി കെടാമംഗലം സദാനന്ദൻ സെബാസ്റ്റ്യൻ ജോസഫ് 1976 അഗ്നിപുഷ്പം മാനും മയിലും ഒ എൻ വി എം കെ അർജുനൻ 1976 അഗ്നിപുഷ്പം ചിങ്ങക്കുളിർക്കാറ്റേ ഒ എൻ വി എം കെ അർജുനൻ 1976 മല്ലനും മാതേവനും പ്രണയമലർക്കവിൽ പി ഭാസ്കരൻ കെ രാഘവൻ 1976 ഒഴുക്കിനെതിരെ ഏതേതു പൊന്മലയിൽ ശ്രീകുമാരൻ തമ്പി എം കെ അർജുനൻ 1976 തുലാവർഷം പാറയിടുക്കിൽ മണ്ണുണ്ടോ പി ഭാസ്കരൻ വി ദക്ഷിണാമൂർത്തി 1976 തുലാവർഷം മാടത്തക്കിളി പി ഭാസ്കരൻ വി ദക്ഷിണാമൂർത്തി 1976 ആയിരം ജന്മങ്ങൾ അച്ചൻ നാളെയൊരപ്പൂപ്പൻ പി ഭാസ്കരൻ വി ദക്ഷിണാമൂർത്തി 1978 വ്യാമോഹം ഒരു പൂവും വിരിയും ഡോ പവിത്രൻ ഇളയരാജ 1978 ഇനിയവൾ ഉറങ്ങട്ടെ പ്രേതഭൂമിയിൽ പൂവച്ചൽ ഖാദർ എം കെ അർജുനൻ 1978 ഓണപ്പുടവ മാറത്തൊരു ഒ എൻ വി എം ബി ശ്രീനിവാസൻ 1978 മണ്ണ് ദേവി ഭഗവതി ഡോ പവിത്രൻ എ റ്റി ഉമ്മർ 1978 തുറക്കൂ ഒരു വാതിൽ പാടിയതൊന്നും വി റ്റി കുമാരൻ കെ രാഘവൻ 1978 സൗന്ദര്യം പൂജാ മധുവിനു യൂസഫലി കേച്ചേരി കണ്ണൂർ രാജൻ 1979 ഉൾക്കടൽ എന്റെ കടിഞ്ഞൂൽ ഒ എൻ വി എം ബി ശ്രീനിവാസൻ 1979 ഉൾക്കടൽ ശരദിന്ദു ഒ എൻ വി എം ബി ശ്രീനിവാസൻ 1980 മേള നീലക്കുട ചൂടി മുല്ലനേഴി എം ബി ശ്രീനിവാസൻ 1982 യവനിക ഭരതമുനിയൊരു ഒ എൻ വി എം ബി ശ്രീനിവാസൻ 1982 യവനിക മച്ചാനെത്തേടി ഒ എൻ വി എം ബി ശ്രീനിവാസൻ 1983 ലേഖയുടെ മരണം ഒരു ഫ്ലാഷ്ബാക്ക് മൂകതയുടെ ഒ എൻ വി എം ബി ശ്രീനിവാസൻ 1983 ലേഖയുടെ മരണം ഒരു ഫ്ലാഷ്ബാക്ക് പ്രഭാമയി ഒ എൻ വി എം ബി ശ്രീനിവാസൻ 1983 ലേഖയുടെ മരണം ഒരു ഫ്ലാഷ്ബാക്ക് എന്നെയുണർത്തിയ ഒ എൻ വി എം ബി ശ്രീനിവാസൻ 1984 ആദാമിന്റെ വാരിയെല്ല് കണ്ണീരാറ്റിൽ മുങ്ങി ഒ എൻ വി എം ബി ശ്രീനിവാസൻ 1987 കഥക്കു പിന്നിൽ നീലക്കുറിഞ്ഞികൾ പൂത്തു ഒ എൻ വി ഔസേപ്പച്ചൻ
(വിവരങ്ങൾക്ക് കടപ്പാട് - http://www.malayalachalachithram.com/listsongs.php?g=1353 ) അവലംബം
സൽമ ബിൻത് അബ്ദുള്ള ഇംഗ്ലീഷ് വിലാസം https://ml.wikipedia.org/wiki/Salma_bint_Abdullah
ജോർദാൻ രാജകുടുംബാംഗവും ജോർദാനിലെ കിങ് അബ്ദുള്ള രണ്ടാമന്റെയും റാണിയ രാജ്ഞിയുടെയും മൂന്നാമത്തെ സന്തതിയും രണ്ടാമത്തെ മകളുമാണ് സൽമ ബിൻത് അബ്ദുള്ള രാജകുമാരി - Princess Salma bint Abdullah ( അറബി : سلمى بنت عبدالله ‬ ; born 26 September 2000)]].
ജോർദാനിലെ ഹാഷ്മി രാജകുടുംബത്തിലെ അംഗമാണ് സൽമ.
ഇസ്ലാമിക പ്രവാചകൻ മുഹമ്മദ് നബിയുടെ കടുംബ പരമ്പരയിലെ 42ആം തലമുറയായാണ് ഇവർ അറിയപ്പെടുന്നത്.
2000 സെപ്തംബർ 26ന് ജോർദാനിലെ അമ്മാനിൽ ജനിച്ചു.
ജോർദാൻ രാജാവായിരുന്ന ഹുസൈൻ രാജാവിന്റെയും അദ്ദേഹത്തിന്റെ രണ്ടാം ഭാര്യ മുന രാജ്ഞിയുടെ പേരമകൾ.
യുവരാജാവ് (ക്രൗൺ പ്രിൻസ് ) ഹുസൈന്റെ സഹോദരിയായ സൽമയ്ക്ക്‌ മറ്റു രണ്ടു കൂടപിറപ്പുകൾ കൂടിയുണ്ട്.
രാജകുമാരി ഈമാനും രാജകുമാരൻ ഹാഷിമും.
സൽമയുടെയും സഹോദരി ഈമാന്റേയും  ജന്മദിനം ഒരു ദിവസത്തെ വ്യത്യാസമാണ്.
ജോർദാനിലെ ഇന്റർനാഷണൽ അമ്മാൻ അക്കാദമിയിൽ പതിനൊന്നാം ഗ്രേഡിൽ വിദ്യാർഥിയാണ്.
) അവലംബം
സൽമാൻ അൽ ഫാരിസി ഇംഗ്ലീഷ് വിലാസം https://ml.wikipedia.org/wiki/Salman_the_Persian
മുഹമ്മദ്‌ നബിയുടെ വലം കൈയ്യ് എന്ന് പറയാവുന്നത്ര അടുത്ത സ്വഹാബിയായിരുന്നു സൽമാൻ അൽ ഫാരിസി .
സഖ്യയുദ്ധത്തിൽ മുസ്‌ലിം വിജയത്തിന് വഴിയൊരുക്കിയ കിടങ്ങ് യുദ്ധതന്ത്രം ആവിഷ്കരിച്ച സ്വഹാബിയായിരുന്നു സൽമാനുൽ ഫാരിസി(റ).
സൽമാൻ പിറന്നത്‌ ഇറാനിലെ ഇസ്‌ഫഹാൻ പട്ടണത്തിലാണ്.
മഹാബ് എന്നായിരുന്നു സൽമാന്റെ യഥാർത്ഥ നാമം.
അസ്ബഹാനിലെ ജയ്യ് ഗോത്രക്കാരായ സൽമാനും കുടുംബവും മജൂസികളുടെ ആരാധനാ കേന്ദ്രമായ അഗ്നിക്കരികിലായിരുന്നു താമസം.
മജൂസികളുടെ മതനേതാവായിരുന്നു പിതാവ്.
പിതാവിന്റെ തോട്ടത്തിലേക്ക് പണിക്ക് നിയോഗിക്കപ്പെട്ട സൽമാൻ ക്രൗസ്തവ ദേവാലയവും അവരുടെ പ്രാർത്ഥനാ രീതിയും കണ്ട് അതിൽ ആകൃഷ്ടനായി.
അദ്ദേഹം ക്രിസ്തു മതം സ്വീകരിച്ചു.
പിതാവിന്റെ എതിർപ്പു വക വെക്കാതെ ക്രൈസ്തവരോടൊപ്പം സിറിയയിലേക്കു പോയി.
ചില പാതിരിമാരിൽ നിന്ന് ഇനിയും ഒരു പ്രവാചകൻ വരാനുണ്ട് എന്ന അറിവ് ലഭിച്ചു.
ആ പ്രവാചകനെ കണ്ടെത്തി കൂടെ കഴിയണമെന്ന് മനസ്സിൽ ആഗ്രഹിച്ച സൽമാൻ അറേബ്യയിൽ നിന്നുള്ള കച്ചവട സംഘത്തിന്റെ കൂടെ ചേർന്നു.
എന്നാൽ അടിമച്ചന്തയിൽ വിൽക്കപ്പെട്ട ഒരടിമയായിത്തീരുകയായിരുന്നു അദ്ദേഹം.
യഥ്രിബിലെ ബനൂ ഖുറൈള ഗോത്രക്കാരനായ ഒരു ജൂതന്റെ അടിമയായി കഴിഞ്ഞു കൂടി.
അതിനിടയിലാണ്  മുഹമ്മദ് നബി(സ്വ)യും അനുയായികളും മുഹാജിറുകളായി യഥ് രിബിലെത്തിയത്(ഇന്നത്തെ സൗദി അറേബ്യയിലുള്ള മദീനയുടെ പഴയ പേരായിരുന്നു ഇത്).
വിവരം കേട്ടറിഞ്ഞ സൽമാൻ യജമാനൻ അറിയാതെ മുഹമ്മദ് നബിയെ തേടി പുറപ്പെട്ടു.
ആ സദസ്സിൽ സന്നിഹിതനായി.
നബി(സ്വ)യെ അദ്ദേഹം നിരീക്ഷിച്ചു.
പാതിരി പറഞ്ഞ ലക്ഷണങ്ങൾ ഒത്തിണങ്ങിയിരിക്കുന്നു.
ഇദ്ദേഹം തന്നെയാണ് ആ പ്രവാചകനെന്ന് തിരിച്ചറിയുകയും വിശ്വസിക്കുകയും ചെയ്തു.
അദ്ദേഹം നബിയുടെ എറ്റവും അടുത്ത അനുയായി അയിത്തീർന്നു.
സ്വഹാബികളുടെ സഹായത്താൽ ഉടമസ്ഥനുമായി മോചനക്കരാർ എഴുതി സ്വാതന്ത്രനായത് പിന്നെയും വർഷങ്ങൾ കഴിഞ്ഞാണ്.
ഉസ്മാൻ (റ)ന്റെ കാലത്താണ് സൽമാൻ മരിച്ചത്.
ജോർദാനിലാണ് ഖബറടക്കിയത്.
ഭൗതിക വിജ്ഞാനവും അനുഭവ പാഠവവും ഒത്തിണങ്ങിയ സൽമാൻ ഇസ്ലാമീക വിജ്ഞാനീയങ്ങളിൽ അഗാധ പാണ്ഡിത്യം നേടി.
ഖലീഫമാരുടെ കാലമായപ്പോൾ മുസ്ലിംകൾക്ക് സമൃദ്ധിയുണ്ടായെങ്കിലും സൽമാൻ ഈത്തപ്പന നാരു പിരിച്ച് കുട്ടയുണ്ടാക്കി ഉപ ജീവനം കഴിച്ചു.
മദാഇനിലെ ഗവർണറായി നിയമിതനായപ്പോഴും ഈ ലളിത ദീവിതം അദ്ദേഹം കൈവെടിഞ്ഞില്ല
സൽമാൻ ആമിൻ ഖാൻ
1976 ൽ അമേരിക്കയിലെ ന്യു ഓർലിയൻസിൽ ജനിച്ച ഖാൻ അക്കാദമി എന്ന് വിദ്യാഭ്യാസ വെബ് സൈറ്റിന്റെ ഉപജ്ഞാതാവാണ് സൽമാൻ ആമിൻ ഖാൻ .
വിവിധ വിഷയങ്ങൾ പഠിപ്പിക്കുനതിനുവേണ്ടി 4300 ലധികം വീഡിയോകളാണ് തന്റെ വെബ്ബ് സൈറ്റിൽ അദ്ദേഹം ഉൾപെടുത്തിയത്.
പ്രധാനമായും ഗണിതശാസ്ത്രവും ശാസ്ത്രവുമാണ് അദ്ദേഹം കൈകാര്യം ചെയ്യുന്നത്.
മേയ് 2013ൽ 12,33,000 ആളുകളാണ് യുട്യൂബിൽ ഖാന്റെ ചാനൽ സന്ദർശിച്ചത്.28 കോടി തവണ അത് വീക്ഷിക്കപ്പെട്ടു.2012 ൽ ടൈം മാഗസ്സിൻ ഏറ്റവും സ്വാധീനിക്കപ്പെടുന്ന 100 വ്യക്തികളിൽ ഒരാളായും,ഫോബ്സ് മാഗസ്സിൻ കവർ സ്റ്റോറിയിലും ഖാനെ ഉൾപ്പെടുത്തി അവലംബം ↑
സൽമാൻ അൽഔദ
ഒരു സൗദി അറേബ്യൻ മുസ്ലിം പണ്ഡിതനാണ് സൽമാൻ അൽഔദ .
ലോക മുസ്‌ലിം പണ്ഡിതവേദി അസിസ്റ്റന്റ് സെക്രട്ടറിമാരിലൊരാൾ.
അറുപതിലേറെ ഗ്രന്ഥങ്ങളുടെ കർത്താവ്.
ആറിലധികം ചാനലുകളിൽ വ്യത്യസ്ത പരിപാടികളുടെ അവതാരകൻ.
ഇന്ന് ഇസ്‌ലാമിക ലോകത്ത് തലയെടുപ്പുള്ള പത്ത് പണ്ഡിതരിലൊരാൾ .
സൗദിയിലെ സലഫി ധാരയോട് ചേർന്ന് നിൽക്കുമ്പോഴും ചിന്താപരമായി ലോക ഇസ്‌ലാമിക പ്രസ്ഥാനങ്ങളോടും അതിന്റെ അമരക്കാരോടും ഐക്യപ്പെടുന്ന ഒരു ശൈലി അദ്ദേഹത്തിന്റെ രചനകളിലും പ്രഭാഷണങ്ങളിലും കണ്ടെത്താനാകും .1994-1999 കാലഘട്ടത്തിൽ അദ്ദേഹത്തെ ജയിലിലടച്ചു.2017 സെപ്റ്റംബറിൽ സൗദി അധികൃതർ അദ്ദേഹത്തെ കസ്റ്റഡിയിലെടുത്തു.
2018 ജൂലൈ വരെ കുറ്റം ചുമത്തുകയോ വിചാരണ നടത്തുകയോ ചെയ്യാതെ ഏകാന്തതടവിൽ കഴിയുകയും ചെയ്തു.
അദ്ദേഹത്തിന്റെ കുടുംബത്തിലെ അംഗങ്ങൾക്ക് യാത്രാ വിലക്ക് ഏർപ്പെടുത്തി.
ഖത്തർ ഉപരോധം പിന്തുണയ്ക്കുന്നതിനായി പ്രത്യേക വാചകം ട്വീറ്റ് ചെയ്യാനുള്ള  സൗദി അധികൃതരുടെ ഉത്തരവ് പാലിക്കാൻ വിസമ്മതിച്ചതിനാണ് അറസ്റ്റ്2018.
സെപ്റ്റംബർ 4 ലെ നിയമപരമായ ഹിയറിംഗിൽ, പ്രോസിക്യൂട്ടർമാർ സൽമാൻ അൽഔദ വധശിക്ഷ നൽകാൻ അപേക്ഷിച്ചു.
1955 അല്ലെങ്കിൽ 1956 ൽ മധ്യ സൗദി അറേബ്യയിലെ അൽ-കാസിമിലെ ബുറൈഡ നഗരത്തിനടുത്തുള്ള അൽ-ബസറിൽജനിച്ചു .
അദ്ദേഹം തൻ്റെ ആദ്യ വർഷങ്ങൾ അൽ-ബാസറിൽ ചെലവഴിച്ചു, തുടർന്ന് ബുറൈഡയിലേക്ക് മാറി.
ഹയാ അൽ സായാരിയെയാണ്സൽമാൻ അൽഔദ വിവാഹം കഴിച്ചത്.
ബുറൈഡയിലെ ഒരു വിദ്യാഭ്യാസ സ്ഥാപനത്തിൽ അബ്ദുൽ അസീസ് ബ്നു അബ്ദുല്ല ,അബ്ദുല്ല ഇബ്നു ബാസ്,മുഹമ്മദ് ബ്നുൽ ഉതൈമീൻ, അബ്ദുല്ല അബ്ദുൽ റഹ്മാൻ ജിബ്രിരീൻ,സ്വാലിഹ് അൽ ബ്ലീഹി  തുടങ്ങിയ പണ്ഡിതന്മാരുടെ കീഴിൽ ആറുവർഷം അദ്ദേഹം പഠിച്ചു.
പ്രാദേശിക പണ്ഡിതന്മാരുടെ മാർഗ്ഗ നിർദ്ദേശത്തിൽ അദ്ദേഹം അറബി വ്യാകരണം ,ഹംമ്പലി കർമശാസ്ത്രം,ഹദീസ് എന്നിവ പഠിച്ചു.
മുഹമ്മദ് ബിൻ സൗദ്  സർവ്വകലാശാലയിൽ നിന്നും ഇസ്ലാമിക കർമശാസ്ത്രത്തിൽ അദ്ദേഹം ബിഎ ,എംഎ , പി എച്ച് ഡി ( English : BA, MA, Phd) എന്നിവ പൂർത്തീകരിച്ചുകാസിമിലെ ശരീഅത്ത്, മത തത്വങ്ങൾ എന്നിവയിൽ നിന്ന് ബിരുദം നേടിയ അദ്ദേഹം പിന്നീട് കാസിമിലെ സയന്റിഫിക് ഇൻസ്റ്റിറ്റ്യൂട്ടുകളിൽ അദ്ധ്യാപകനായി.
1990 ൽ ബുറൈഡയിലെ പ്രധാന പെട്ട ഒരു പള്ളിയിൽ അദ്ദേഹം അദ്ധ്യാപകനായിരുന്നു.
പള്ളിയിലെ പൊതു ജനങ്ങൾക്കായി അദ്ദേഹം ആഴ്ച തോറും ക്ലാസ്സുകളും ഉപദേശങ്ങളും നൽകി.
ബുലൂഗുൽ മറാം ( ഗ്രന്ഥകർത്താവ് : ഹാഫിസ് ഇബ്നു ഫജർ ആസ്ക്കലാനി ) എന്ന പുസ്തകത്തെ കുറിച്ചും അദ്ദേഹം വ്യാഖ്യാനം നൽകി.
അദ്ദേഹം ദിവസേനെ സുബഹി നമസ്കാരത്തിന് ശേഷം നസീഹത്ത് നൽകുകയും ഖുർആൻ, സ്വഹീഹുൽ ബുഖാരി, സ്വഹീഹുൽ മുസ്ലിം എന്നിവയുടെ അധികാരിക ശേഖരങ്ങളെ കുറിച്ച് സംസാരിക്കുകയും ചെയ്തു.
നിയമപരമായ കേസുകൾ
സ്വവർഗരതി, ശരീഅത്ത്, എന്നീ വിഷയങ്ങളിൽ പുരോഗമനകരമായ നിലപാടുണ്ടായിരുന്ന സൽമാൻ അൽ ഔദ രാജഭരണത്തിന്റെ കടുത്ത വിമർശകനുമായിരുന്നു.
ഇക്കാരണത്താൽ 1994 തൊട്ട് 99 വരെയുള്ള 5 വർഷത്തോളം അദ്ദേഹം സൗദി ജയിലിലായിരുന്നു.2017 ജൂണിൽ ഖത്തറിനെതിരെ സൗദി അറേബ്യയുടെ നേതൃത്വത്തിൽ പ്രഖ്യാപിച്ച ഉപരോധത്തെ പിന്തുണയ്ക്കാൻ വിസമ്മതിച്ചതിനാണ് 2017 സപ്തംബർ ഏഴിന് ഡോ. സൽമാൻ അൽ ഔദ എന്ന പ്രമുഖ സൗദി പണ്ഡിതനെ സൗദി അധികൃതർ ജയിലിലടച്ചത് എന്നാണ് ആരോപണം .
സൗദിയിലും പുറത്തും ലക്ഷക്കണക്കിന് അനുയായികളുള്ള സൗദി പണ്ഡിതനായിരുന്നു അൽ ഔദ.
ഖത്തറിനെതിരേ ഏർപ്പെടുത്തിയ ഉപരോധത്തെ അനുകൂലിച്ച് അധികൃതർ പോസ്റ്റ് ചെയ്യാൻ കൽപിച്ച ട്വിറ്റർ സന്ദേശം തന്റെ അക്കൗണ്ടിൽ പോസ്റ്റ് ചെയ്യാൻ അദ്ദേഹം വിസമ്മതിക്കുകയായിരുന്നുവെന്നാണ് റിപ്പോർട്ട്.
ഉപരോധത്തിനെതിരായ ജനവികാരത്തെ ശമിപ്പിക്കുകയായിരുന്നു ഔദയുടെ ട്വിറ്റർ പോസ്റ്റിലൂടെ സൗദി ഭരണകൂടം ഉദ്ദേശിച്ചത്.
ഖത്തറിനെതിരെ മൂന്നര വർഷം മുമ്പ് പ്രഖ്യാപിച്ച ഉപരോധം സൗദി അറേബ്യ പിൻവലിച്ചെങ്കിലും ഉപരോധത്തെ പിന്തുണയ്ക്കാൻ വിസമ്മതിച്ച സൽമാൻ അൽ ഔദ ഇപ്പോഴും ജയിലിലാണ് .
പുസ്തകങ്ങളും ഓൺലൈൻ പ്രസിദ്ധീകരണവും അവലംബം
സൽമ ജയൂസി ഇംഗ്ലീഷ് വിലാസം https://ml.wikipedia.org/wiki/Salma_Jayyusi
പലസ്തീനിയൻ കവയിത്രിയും എഴുത്തുകാരിയും വിവർത്തകയും  പദ്യസമാഹാര കൃത്തുമാണ്‌ സൽമ ജയൂസി.
( English : Salma Khadra Jayyusi )
അറബി സാഹിത്യങ്ങൾ ഇംഗ്ലീഷിലേക്ക് വിവർത്തനം ചെയ്യുക എന്ന ലക്ഷ്യത്തിൽ ആരംഭിച്ച പിആർഒടിഎ - പ്രൊജക്ട് ഓഫ് ട്രാൻസ്ലേഷൻ ഫ്രം അറബിക് എന്ന പദ്ധതിയുടെ സ്ഥാപകയും ഡയറക്ടറുമാണ് സൽമ.
സൽമ ഖദ്‌റ ജയൂസി എന്ന സൽമ ഇന്നത്തെ ഇസ്രയേലിന്റെ ഭാഗമായ സഫദിൽ ജനിച്ചു.
] അറബ് ദേശീയ വാദിയും ഫലസ്തീനിയുമായ സുബി അൽ ഖദ്‌റയുടെയും ലബനീസ് മാതാവിന്റെയും മകളായി ജനിച്ചു.
പ്രാഥമിക വിദ്യാഭ്യാസം ജറുസലേമിൽ പൂർത്തിയാക്കി.
ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് അറബി, ഇംഗ്ലീഷ് സാഹിത്യത്തിൽ ബിരുദം നേടി.
ആദ്യ കവിതാസമാഹാരമായ റിട്ടേൺ ഫ്രം ദി ഡ്രീമി ഫൗണ്ടെയ്ൻ എന്ന ഗ്രന്ഥം 1960ൽ പ്രസിദ്ധീകരിച്ചു.
1970ൽ ലണ്ടൻ സർവ്വകലാശാലയിൽ നിന്ന് അറബിക് സാഹിത്യത്തിൽ പിഎച്ച്ഡി കരസ്ഥമാക്കി.
1970 മുതൽ 1973വരെ ഖാർത്തൂം സർവ്വകലാശാലയിൽ അധ്യാപികയായിരുന്നു.
1973 മുതൽ 1975വരെ അൽഗെരിസ് , കോസ്റ്റാന്റിൻ സർവ്വകലാശാലയിലും അധ്യാപികയായിരുന്നു.
പ്രധാനകൃതികൾ (ed.) Modern Arabic poetry: an anthology , 1987 (ed.) The Literature of modern Arabia: an anthology , Columbia University Press, 1988 (ed.) Anthology of Modern Palestinian Literature , Columbia University Press, 1992 (ed.) The Legacy of Muslim Spain , 2 vols, 1992 (ed.) Modern Arabic drama: an anthology , 1995 (tr. with Trevor LeGassick ) ' The Secret life of Saeed: the Pessoptimist by Emile Habibi , 2002.
(ed.) Short Arabic plays: an anthology , 2003.
(ed.) Modern Arabic fiction: an anthology , 2004.
(ed.) Beyond the dunes: an anthology of modern Saudi literature , 2005 (ed.) Human rights in Arab thought: a reader , 2009 (ed.) Classical Arabic stories: an anthology , 2010.
സൽമാ യാഖൂബ് ഇംഗ്ലീഷ് വിലാസം https://ml.wikipedia.org/wiki/%E0%B4%B8%E0%B5%BD%E0%B4%AE%E0%B4%BE_%E0%B4%AF%E0%B4%BE%E0%B4%96%E0%B5%82%E0%B4%AC%E0%B5%8D
ബ്രിട്ടണിലെ പ്രശസ്‌ത മനുഷ്യാവകാശ പ്രവർത്തക, രാഷട്രീയ നേതാവ്‌, എന്നീ നിലകളിൽ പ്രസിദ്ധയാണ് സൽമാ യാഖൂബ് .
ബ്രിട്ടണിലെ മഴവിൽ രാഷട്രീയ കൂട്ടായ്‌മയായ ബ്രിട്ടനിലെ റെസ്‌പെക്ട്‌ പാർട്ടിയുടെ ചെയർപേഴ്‌സണായിരുന്നു സൽമ.
ബർമിങ്‌ ഹാം യുദ്ധവിരുദ്ധ കൂട്ടായ്‌മയുടെ നേതാവായ ഇവർ 2003 ൽ ലണ്ടനിൽ നടന്ന യുദ്ധവിരുദ്ധ റാലിക്ക്‌ നേതൃത്വം കൊടുത്തു .
ബർമിഗ് ഹാം സിറ്റി കൗൺസിലറായിരുന്നു.
ബർമിഗ് ഹാം സെന്റ്രൽ മോസ്‌കിന്റെ പ്രഭാഷകയുമാണ്.
പലസ്തീൻ വിഷയത്തിൽ സജീവമായി ഇടപെടുന്ന സൽമ, ബ്രിട്ടീഷ് പൊതുമണ്ഡലത്തിലെ ഏറ്റവും ശ്രദ്ധേയയായ മുസ്‌ലിം വനിത എന്ന് വിശേഷിപ്പിക്കപ്പെട്ടിട്ടുണ്ട്.
1960 ൽ പാകിസ്താനിൽ നിന്നും കുടിയേറിയ മുഹമ്മദ് യാഖൂബിന്റെയും ഗുൽസർദാ യാഖൂബിന്റെയും പുത്രിയായി ബ്രിട്ടനിലെ ബ്രാഡ് ഫോർഡിൽ 1971 ൽ ജനിച്ചു.
പിതാവ് റിട്ട.
പോസ്റ്റ് ഓഫീസർ ആണ്.
രണ്ട് സഹോദരിമാരും നാല് സഹോദരന്മാരുമുണ്ട്.
പിന്നീട് ബർമിഗ്ഹാമിലേക്ക് കുടുംബം താമസം മാറ്റി.
വളരെ ദാരിദ്ര്യം മുറ്റിയ ജീവിത സാഹചര്യമായിരുന്നു കുടുംബത്തിനുണ്ടായിരുന്നത്.
അവിടെയാണ് അവർ വളർന്നത്.
ചെറുപ്പത്തിലെ അൽപം തെറിച്ച പെണ്ണായി അവർ സ്വയം വിശേഷിപ്പിച്ചിരുന്നു.
ഫുട്‌ബോൾ ഇഷ്ടവിനോദമായിരുന്നു.
ആസ്റ്റം യൂണിവേഴ്‌സിറ്റിയിൽ നിന്ന് ബയോ കെമിസ്ട്രിയും സൈക്കോളജിയും പഠിച്ചു.
തുടർന്ന് മനോരോഗചികിത്സക എന്ന യോഗ്യത കരസ്ഥമാക്കി.
24ാം വയസ്സിൽ വിവാഹിതയായി.
ഡോക്ടറായ ആഖിൽ ചൗദരിയായിരുന്നു ഭർത്താവ്.
ഇവർക്ക് മൂന്ന് ആൺകുട്ടികളാണുള്ളത്.
സെപ്റ്റംബർ 11 ആക്രമത്തിന് ശേഷമാണ് രാഷ്ടീയ സാമൂഹിക രംഗത്ത് സജീവമായത്.
യുദ്ധവിരുദ്ധ പോരാട്ടം
മനുഷ്യാവകാശ പോരാട്ട രംഗത്ത് സജീവമായി നിലകൊള്ളുന്ന സൽമാ യാഖൂബ് രാഷ്ട്രീയ രംഗത്ത് കടന്നു വരുന്നത് തന്നെ സെപ്റ്റംബർ 11 സംഭവത്തെ തുടർന്നാണ്.
ഫലസ്തീനിൽ നടക്കുന്ന ഇസ്രായേൽ ക്രൂരതക്കെതിരെ ശബ്ദിക്കുന്ന മുന്നണിയിൽ സൽമാ യാഖൂബും ഉണ്ടായിരുന്നു.
അഫ്ഗാനിസ്ഥാനിലെ കൂട്ടക്കൊലയെയും അപലപിച്ചു.
അഫ്ഗാനിൽ നിന്നുള്ള ബ്രിട്ടന്റെ പിന്മാറ്റത്തെ പിന്തുണച്ചു.
ബർമിങ്ഹാം സിറ്റി കൗൺസിലിന്റെ മാസാന്തമീറ്റിങിൽ അഫ്ഘാൻയുദ്ധത്തിൽ മികച്ച പ്രകടനം കാഴ്ചവെച്ച ലാൻസ് കോർപറൽ മാത്യു ക്രൂഷറിനെ എഴുന്നേറ്റുനിന്ന് കയ്യടിച്ച് ആദരിക്കുന്ന ചടങ്ങിൽ ഇരുന്ന് പ്രതിഷേധം രേഖപ്പെടുത്തുകയുണ്ടായി സൽമാ.
ഇത് മറ്റു കൗൺസിലർമാരുടെ കടുത്ത പ്രതിഷേധത്തിന് ഇടയാക്കി.
രോഹിങ്ക്യൻ മുസ്‌ലിംകളുടെ പ്രശ്‌നത്തിൽ അറിയപ്പെട്ട ജനാധിപത്യവാദിയായആങ്‌സാൻ സൂചിയുടെ മൗനമാണ് തനിക്ക് ഏറ്റവും അധികം മനോവിഷമം ഉണ്ടാക്കിയതെന്ന് അവർ ഒരിക്കൽ പറയുകയുണ്ടായി.
പോലീസ് കസ്റ്റഡിയിൽ ആയിരക്കണക്കായ കറുത്തവർഗക്കാർ കൊല്ലപ്പെട്ടതിൽ അധികാരിവർഗം അന്വേഷണംനടത്താതെ നിസ്സംഗത പാലിക്കുന്നതിനെ അവർ ചോദ്യംചെയ്തു.
ഈ സമയത്ത് മുസ്ലിം യാഥാസ്ഥിക വിഭാഗങ്ങളിൽ നിന്നും ശക്തമായ എതിർപ്പുകളുണ്ടായിരുന്നുവെങ്കിലും മുസ്‌ലിം അസോസിയേഷൻ ഓഫ് ബ്രിട്ടന്റെ പിന്തുണയുണ്ടായിരുന്നു.
മുസ്ലിം സ്ത്രീകളുടെ പൊതുപ്രവർത്തനത്തിന് ഇസ്ലാമികാടിത്തറയിലൂന്നി ശക്തമായ നിലപാടെടുത്താണ് ഇതിന് മറുപടി നൽകി മുന്നോട്ട് പോയത്.
ഇലക്ഷൻ സമയത്ത് 'അൽഗുറബാഅ് ' എന്ന തീവ്രചിന്താഗതിക്കാരായ സംഘത്തിന്റെ വധഭീഷണി നേരിടേണ്ടിവന്നു.
(ഈ സംഘടന 2006 ൽ നിരോധിക്കപ്പെട്ടു).
ചർചും സിനഗോഗുമായി സഹകരിച്ച്  പൊതുവേദിയിൽ പ്രത്യക്ഷപ്പെടുന്നുവെന്ന് കുറ്റപ്പെടുത്തി അവരുടെ പോസ്റ്ററിൽ കാഫിർ എന്ന് തീവ്രസംഘം കോറിയിടുകയുണ്ടായി.
2005 ബ്രിട്ടൻ പൊതുതെരെഞ്ഞെടുപ്പ്
34ാം വയസ്സിൽ 2005 ലെ ബ്രിട്ടനിലെ പൊതു തെരഞ്ഞെടുപ്പിൽ റെസ്പക്ട് പാർട്ടി സ്ഥാനാർഥിയായി ലേബർ പാർട്ടി സ്ഥാനാർഥിയും പാർലമെൻ് അംഗവുമായ റോജർ ഗോഡ്‌സിഫിനെതിരെ മത്സരിച്ചു.
27.5 ശതമാനം വോട്ടോടു കൂടെ രണ്ടാം സ്ഥാനത്തേക്ക് മാറ്റപ്പെടുകയുണ്ടായി.
2006 യു.കെ പ്രാദേശിക തെരഞ്ഞെടുപ്പ്
2006 ൽ നടന്ന പ്രാദേശിക തെരഞ്ഞെടുപ്പിൽ 49.4 ശതമാനം വോട്ടോടുകൂടെ ബർമിഗ്ഹാം സിറ്റി കൗൺസിലിലെ സ്പാർക് ബ്രൂക് വാർഡിൽ നിന്നും തെരഞ്ഞെടുക്കപ്പെട്ടു.
സ്ത്രീകളുടെ പൊതു രംഗപ്രവേശം വിലക്കിയുള്ള മതയാഥാസ്ഥികർക്കുള്ള മറുപടിയായിരുന്നു വിജയം .
ഇതേ സ്ഥാനത്തേക്ക് 2010 ൽ നടന്ന തെരഞ്ഞെടുപ്പിലും സൽമാ യാഖൂബ് തെരഞ്ഞെടുക്കപ്പെട്ടു.
2010 പൊതു തെരഞ്ഞെടുപ്പ്
2010 ലെ ബ്രിട്ടൺ പൊതു തെരഞ്ഞെടുപ്പിൽ റെസ്പക്റ്റ് പാർട്ടിക്ക് വേണ്ടി മത്സരിച്ചപ്പോൾ റോജർ ഗോഡ്‌സിഫ് തന്നെയായിരുന്നു എതിർ സ്ഥാനാർഥി.
തെരഞ്ഞെടുപ്പിൽ പരാജയപ്പെട്ടുവെങ്കിലും നില മെച്ചപ്പെടുത്താനായി.
ഈ തെരഞ്ഞെടുപ്പിൽ 12,240 വോട്ട് ലഭിച്ചു.
മുൻ തെരഞ്ഞെടുപ്പിനേക്കാൾ വർദ്ദിച്ച 13.9 ശതമാനം വോട്ടിൽ 11.7 ശതമാനം വോട്ടും ലേബർ പാർട്ടിയിൽ നിന്നും റെസ്‌പെക്ട് പാർട്ടിയിലേക്ക് തിരിയുകയായിരുന്നു.
കഴിവുള്ള രാഷ്ട്രീയ നേതാവാണെന്ന് എതിർപക്ഷ നേതാക്കൾ പോലും സൽമാ യാഖൂബിനെ കുറിച്ച് വിലയിരുത്തുകയുണ്ടായി .
ഇതേ തെരഞ്ഞെടുപ്പ് പ്രചാരണം ശക്തമായി മുന്നോട്ട് പോകവേ ലേബർ പാർട്ടി തന്നെ രണ്ട് സുരക്ഷിത സീറ്റിലേക്ക് സൽമയെ ക്ഷണിച്ചെങ്കിലും ആദർശം അടിയറവ് പറഞ്ഞ് സ്ഥാനം ആവശ്യമില്ലെന്ന് പറഞ്ഞ് ഓഫർ നിരസിക്കുകയായിരുന്നു .
കൗൺസിൽ സ്ഥാനത്യാഗം
2011 ജൂലൈ 7 ന് ആരോഗ്യപരമായ പ്രയാസങ്ങൾ കാരണം കൗൺസിലർ പദവിയിൽ നിന്ന് ഒഴിഞ്ഞു .
2012 സെപ്റ്റംബർ 11 ന് റെസ്‌പെക്ട് പാർട്ടിയിൽ നിന്നും രാജി വെച്ചു.
പാർട്ടി നേതാവയ ജോർജ്ജ ഗാലവെയുമായിയുണ്ടായ അഭിപ്രായ വ്യത്യാസങ്ങളെ തുടർന്നായിരുന്നു രാജി.
മൂല്യങ്ങളിൽ ഉറച്ചു നിൽക്കുന്നതായി അതിൽ യാതൊരു വിധ വിട്ടു വീഴ്ചക്കും സന്നദ്ധമല്ലെന്ന നിലപാടിനെ തുടർന്നായിരുന്നു സൽമായുടെ രാജി .
രാജി വെച്ചെങ്കിലും രാഷ്ട്രീയ രംഗത്ത് നിന്ന് പിന്നാക്കം പോവരുതെന്ന് വിവിധ രാഷ്ടീയ നിരീക്ഷകർ ആവശ്യപ്പെടുകയുണ്ടായി.
രാഷ്ട്രീയപരമായ കാരണങ്ങളാൽ വധഭീഷണിയും സൽമാ യാഖൂബ് നേരിട്ടുണ്ട്.
ജൂലിയൻ അസാൻജിനെതിരെയുള്ള ലൈംഗികാരോപണക്കേസ് ബലാത്സംഗമെന്ന് പറയാനാവില്ലെന്ന് സമർഥിച്ച് അസാൻജിനെ പിന്തുണച്ച റെസ്‌പെക്റ്റ് പാർട്ടി എംപിയായ ജോർജ് ഗാലവേയുടെ നിലപാടിനെതിരായിരുന്നു സൽമാ.
കുറ്റാരോപിതനായ ആളുടെ കുറ്റം തെളിയിക്കപ്പെടുന്നതുവരെ അയാൾ കുറ്റവാളിയല്ലെങ്കിലും, ആരോപണം ഉന്നയിക്കുന്ന ഇരയുടെ വാദങ്ങളെ നിരാകരിച്ച് ഇരയെ മാനസികമായി വേദനിപ്പിക്കുന്നതും ശരിയല്ലെന്ന വീക്ഷണക്കാരിയായിരുന്നു അവർ.